钦定古今图书集成/明伦汇编/官常典/第706卷 > 李离
## 钦定古今图书集成/明伦汇编/官常典/第706卷 > 李离

按《史记循吏传》：“‘‘‘李离者，晋文公之理也，过听杀人，自拘当死。文公曰：官有贵贱，罚有轻重，下吏有过，非子
之罪也’。李离曰：臣居官为长，不与吏让位；受禄为多，
不与下分利。今过听杀人，傅其罪，下吏非所闻也’。辞
不受令’。文公曰：‘子则自以为有罪，寡人亦有罪邪’？李
离曰：‘理有法，失刑则刑，失死则死。公以臣能听微决
疑，故使为理。今过听杀人，罪当死’。”遂不受令，伏剑而
死。